ᱟᱥᱜᱟᱵᱟᱛ

ᱟᱥᱜᱟᱵᱟᱛ (ᱛᱩᱨᱠᱢᱮᱱ: Aşgabat, ᱯᱷᱨᱟᱱᱥᱤ:عشق آباد; ᱨᱩᱥᱤᱭᱟᱱ: Ашхабад, ᱤᱝᱞᱤᱥ: Ashgabat) ᱫᱚ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱛᱩᱨᱠᱢᱮᱱᱤᱥᱛᱟᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱒᱐᱐᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖,᱙᱕,᱓᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱐᱐᱙ ᱥᱟᱞᱮ ᱨᱮ ᱦᱚᱲ ᱞᱮᱠᱷᱟ ᱑᱐ ᱞᱟᱠᱷ ᱠᱚ ᱥᱮᱴᱮᱨ ᱞᱮᱱᱟ ᱾ ᱟᱥᱜᱟᱵᱟᱛ ᱫᱚ ᱠᱟᱨᱟᱠᱩᱢ ᱨᱮᱜᱤᱥᱛᱟᱱ ᱟᱨ ᱠᱚᱯᱮᱛ ᱫᱟᱜᱽ ᱵᱩᱨᱩ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱛᱟᱦᱮᱸᱱ ᱠᱟᱱ ᱵᱟᱹᱲᱛᱤ ᱦᱚᱲ ᱜᱮ ᱛᱩᱨᱠᱢᱮᱱ ᱠᱟᱱᱟ ᱠᱚ ᱥᱟᱶᱛᱮ ᱨᱩᱥᱤᱭᱟᱱ, ᱟᱨᱢᱮᱱᱤᱭᱟᱱ ᱟᱨ ᱚᱡᱮᱨᱤᱭᱟᱱ ᱦᱚᱲ ᱦᱚᱸ ᱠᱚ ᱛᱟᱦᱮᱸᱱ ᱠᱟᱱ ᱜᱮᱭᱟ ᱾ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱫᱚ ᱯᱷᱨᱟᱱᱥᱤ ᱟᱹᱲᱟᱹ "ᱤᱥᱠ" ᱟᱨ "ᱟᱵᱟᱫᱽ" ᱢᱮᱥᱟ ᱠᱟᱛᱮ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ "ᱫᱩᱞᱟᱹᱲ ᱨᱮᱱᱟᱜ ᱱᱟᱜᱟᱨ" ᱾Central Asia: Kazakhstan, Tajikistan, Uzbekistan, Kyrgyzstan, Turkmenistan, Bradley Mayhew, Lonely Planet, 2007, ISBN 978-1-74104-614-4, ... Ashgabat ... pop 650000 With its lavish marble palaces, gleaming gold domes and vast expanses of manicured parkland, Ashgabat ('the city of love' ...

ᱱᱟᱜᱟᱨ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱘᱘᱑ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱑᱙᱒᱔ ᱥᱟᱞᱮ ᱨᱮ ᱛᱩᱨᱠᱢᱮᱱ ᱥᱚᱵᱷᱤᱭᱮᱛ ᱥᱚᱢᱟᱡᱽᱵᱟᱫᱤ ᱟᱹᱯᱱᱟᱹᱛ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱟᱜᱟᱨ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱜᱮ ᱑᱙᱔᱘ ᱥᱟᱞᱮᱨᱮ ᱟᱥᱜᱟᱵᱟᱛ ᱚᱛᱞᱟᱲᱟᱣ ᱛᱮ ᱢᱮᱴᱟᱣ ᱞᱮᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱚᱱᱟ ᱛᱟᱭᱚᱢ ᱨᱟᱥᱴᱨᱚᱯᱚᱛᱤ ᱟᱜ ᱠᱟᱹᱢᱤ ᱦᱚᱨᱟ ᱱᱟᱜᱟᱨ ᱱᱟᱶᱟ ᱨᱩᱣᱟᱹᱲ ᱫᱟᱨᱟᱭ ᱛᱮ ᱟᱹᱰᱤ ᱜᱟᱱ ᱜᱮ ᱠᱚ ᱵᱮᱱᱟᱣ ᱨᱩᱣᱟᱹᱲ ᱠᱮᱫᱼᱟ ᱾ ᱠᱟᱨᱟᱠᱩᱢ ᱱᱟᱜᱟᱨ ᱫᱚ ᱛᱟᱞᱟ ᱠᱷᱚᱱ ᱠᱚ ᱵᱮᱱᱟᱣ ᱠᱮᱫᱼᱟ, ᱡᱟᱦᱟᱸ ᱫᱚ ᱟᱢᱩ ᱜᱟᱰᱟ ᱫᱟᱜ ᱥᱟᱢᱟᱝ ᱠᱷᱚᱱ ᱯᱟᱪᱮ ᱥᱮᱦᱮᱫ ᱮ ᱞᱤᱸᱜᱤ ᱤᱫᱤ ᱮᱫᱼᱟ ᱾

ᱱᱟᱜᱟᱢ

ᱟᱥᱜᱟᱵᱟᱛ ᱫᱚ ᱮᱴᱟᱜᱟᱜ ᱠᱚᱨᱮ ᱠᱷᱚᱱ ᱱᱟᱶᱟ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱫᱚ ᱑᱘᱘᱑ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱚᱱᱟ ᱥᱩᱨ ᱨᱮ ᱢᱮᱱᱟᱜ "ᱠᱚᱥᱵᱟ ᱟᱥᱠᱷᱟᱵᱟᱫᱽ" ᱠᱷᱚᱱ ᱱᱚᱶᱟ ᱧᱩᱢ ᱫᱚ ᱦᱟᱛᱟᱣ ᱟᱠᱟᱱᱟ ᱾Pospelov, pp. 29–30 ᱯᱟᱨᱛᱷᱤᱭᱚᱢ ᱥᱟᱢᱨᱟᱡᱽ ᱨᱮᱱᱟᱜ ᱢᱟᱨᱮ ᱨᱟᱡᱽᱜᱟᱲ ᱠᱷᱚᱱ ᱱᱟᱥᱮ ᱥᱟᱺᱜᱤᱧ ᱨᱮ ᱢᱮᱱᱟᱜ, ᱱᱚᱶᱟ ᱥᱤᱞᱠ ᱨᱚᱰ ᱱᱟᱜᱟᱨ ᱠᱚᱧᱡᱤᱠᱚᱞᱟ ᱨᱮᱱᱟᱜ ᱢᱮᱥᱨᱮᱡ (ᱢᱮᱴᱟᱣ ᱥᱟᱨᱮᱡ) ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱡᱟᱦᱟᱸ ᱫᱚ ᱢᱟᱬᱟᱝ ᱒ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱯᱟᱹᱨᱣᱟᱹ ᱵᱮᱱᱟᱣ ᱟᱹᱛᱩ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱟᱨ ᱑ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱨᱮ ᱦᱮᱡ ᱞᱮᱱ ᱚᱛᱞᱟᱲᱟᱣ ᱛᱮ ᱱᱚᱶᱟ ᱫᱚ ᱢᱮᱴᱟᱣ ᱞᱮᱱ ᱛᱟᱦᱮᱸᱫ ᱾ ᱠᱚᱧᱡᱤᱠᱚᱞᱟ ᱨᱮᱱᱟᱜ ᱥᱤᱞᱠ ᱨᱚᱰ ᱨᱮ ᱞᱟᱵᱽᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱶᱟ ᱫᱚᱲᱦᱟ ᱛᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ  ᱟᱨ ᱑᱓ ᱥᱟᱭᱟᱸᱫ ᱛᱟᱭᱚᱢ ᱱᱚᱶᱟ ᱫᱚ ᱦᱩᱰᱤᱧ ᱟᱹᱛᱩ ᱞᱮᱠᱟ ᱛᱟᱦᱮᱸ ᱠᱟᱱᱟ ᱾ ᱑᱙ ᱥᱟᱭᱟᱸᱫ ᱨᱮ ᱱᱚᱸᱰᱮ ᱨᱩᱥᱤᱭᱟᱱ ᱠᱚ ᱠᱟᱵᱽᱡᱟ ᱞᱮᱱ ᱛᱟᱦᱮᱸᱫ ᱾

ᱵᱟᱨᱦᱮ ᱡᱚᱱᱚᱲ

ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱟᱥᱜᱟᱵᱟᱛ ᱪᱤᱛᱟᱹᱨ ᱠᱟᱸᱛ
ᱟᱥᱜᱟᱵᱟᱛ ᱪᱷᱟᱯ 
ᱯᱩᱸᱰ ᱢᱟᱨᱵᱚᱞ ᱱᱟᱜᱟᱨ
ᱟᱥᱜᱟᱵᱟᱛ ᱪᱤᱛᱟᱹᱨ ᱜᱮᱞᱮᱨᱤ ᱾ ᱱᱮᱵᱮᱛᱟᱨ ᱟᱥᱜᱟᱵᱟᱛ ᱨᱮᱱᱟᱜ ᱪᱤᱛᱟᱹᱨ
ᱱᱮᱵᱮᱛᱟᱨ ᱟᱥᱜᱟᱵᱟᱛ ᱨᱮᱱᱟᱜ ᱥᱟᱦᱴᱟ 
Pre-1948 ᱟᱥᱜᱟᱵᱟᱛ ᱨᱮ ᱵᱟᱦᱟᱭ ᱵᱚᱸᱜᱟ ᱚᱲᱟᱜ ᱪᱤᱛᱟᱹᱨ
www.ashgabatairport.com  - ᱟᱥᱜᱟᱵᱟᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱᱰᱟᱹᱦᱤ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ (ᱤᱝᱞᱤᱥ)
ᱟᱥᱜᱟᱵᱟᱛ ᱨᱮ ᱫᱟᱬᱟᱱ
"ᱟᱵᱟᱥᱟᱭᱚᱦ" ᱠᱷᱚᱱ ᱟᱥᱜᱟᱵᱟᱛ ᱫᱟᱬᱟᱱ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘